中御門天皇

中御門天皇係日本第一百一十四位天皇，原名慶仁，又叫皇太子慶仁親王，幼名長宮，響1709年7月27號至到1735年4月13號在位。

佢係東山天皇第五個仔，阿媽係典侍櫛笥賀子。

經歷 
響1709年，老豆東山天皇讓位畀佢，而自己就做上皇，實施院政。但係同年東山天皇死咗，所以上皇一職就由爺爺靈元天皇繼續院政。響十三歲嘅時候，上皇識仁出家，實權就畀返佢。

中御門天皇響任內恢復咗好多朝廷儀式，重出咗一本書叫做《公事部類》。佢同佢老豆一樣，任內同江戶幕府關係好好，有次重諗住將爺爺嘅囡囡吉子內親王嫁畀當時幕府嘅將軍德川家繼。點知響爾個時候，家繼突然死咗，所以爾門婚事就咁算數。

響1735年，中御門天皇讓位畀大仔皇太子昭仁親王，昭仁嘅謐號叫櫻町天皇。兩年之後，中御門天皇死咗，終年三十五歲。

用過嘅年號 

正德
 享保

日本天皇